Nos S[eguinus], miseratione divina Matisconensis ecclesie minister humilis, notum facimus universis presentes litteras inspecturis, quod dominus Guillelmus de Oblato, miles, accepit a nobis in feodum quicquid idem miles habet, tenet per se vel per alium, ac ab eodem milite ten[e]tur in feodum in decima parrochie Sancti Mauritii in permutationem et compensationem feodi veteris cimiterii Vitriaci, quod dictus miles a nobis in feodum tenebat. In cujus rei testimonium dicto militi presentes littera[s] tradidimus sigilli nostri munimine roboratas. Datum die lune post quindenam Pasche, anno Domini Mº CCº sexagesimo.